Stopnja alkohola: alk med 15 in 30 vol. % - alkoholna stopnja je odvisna od posamezne serije. Točna alkoholna stopnja je zapisana na vsakemu likerju posebej. Država porekla: Slovenija. O izdelku: Lipa ima poseben simbolni pomen za Slovence. V mnogih slovenskih vaških skupnostih je bil običaj, da so na kamnitih sedežih vaščani obravnavali manjše medsebojne spore, sprejemali odločitve o medsebojni pomoči pri tekočih opravilih, volili, pod lipo pa so se tudi zbirali na praznovanjih, veselicah in plesih. Tako je lipa pomenila središče skupnosti. V Dobrotah Dolenjske vam ponujamo okusen in nežen lipov liker, ki ga pripravljamo iz ročno nabranih cvetov lipe. Cvetove namakamo v sadjevcu Kartuzije Pleterje, po nekaj dneh pa dodamo sladkor in vodo.